E pōuri ana te ngākau ki te whakamōhio i te Whare ki te rironga, i te 22 o Haratua 2022, o Joseph Parata Hōhepa Hawke MNZM, i mōhiotia rā ko Joe Hawke, nō Ngāti Whātua Ōrākei, Tainui, Uenuku, me Ngāti Maru, nāna nei i tū hei mema i runga i te rārangi o Te Pāti Reipa mai i te tau 1996 ki te tau 2002. I noho ia i runga i te Komiti Whiriwhiri Take Māori, me te Komiti Whiriwhiri Take Kāwanatanga ā-Rohe, Take Taiao.